**Consiliul municipal Chișinău**

**Notă informativă**

la Proiectul de decizie***„Cu privire la elaborarea Planului de acțiuni în vederea implementării Strategiei municipale pentru protecția drepturilor copilului 2020-2025”***

|  |
| --- |
| **Denumirea autorului și după caz, a participanților la elaborarea Proiectului** |
| Proiectul de decizie***„Cu privire la elaborarea Planului de acțiuni în vederea implementării Strategiei municipale pentru protecția drepturilor copilului 2020-2025”*** a fost elaborat de Direcția Generală pentru Protecția Drepturilor Copilului a Consiliului municipal Chişinău. |
| **Condițiile ce au impus elaborarea proiectului de act normativ și finalitățile urmărite** |
| Planul de acțiuni în vederea implementării Strategiei municipale pentru protecția drepturilor copilului 2020-2025 este elaborat întru realizarea pct. 2 din Decizia Consiliului municipal Chișinău nr. 11/18 din 16.07.2021 ***„Cu privire la aprobarea Strategiei municipale pentru protecția drepturilor copilului 2020-2025 din 16 iulie 2020”.***  Planul de acțiuni este elaborat de către grupul de lucru constituit prin dispoziția Primarului General nr. 323-d din 17.06.2021. Grupul de lucru este constituit din reprezentanții tuturor direcțiilor municipale, coordonarea generală a procesului de elaborare a fost realizată de către Direcția generală pentru protecția drepturilor copilului cu asistența tehnică acordată de UNICEF Moldova.  Planul de acțiuni a fost elaborat în perioada martie-iunie 2021, inclusiv evaluarea costurilor aferente implementării Planului de acțiuni. În procesul de elaborare a Planului s-a folosit drept referință textul Strategiei, Raportul de evaluare (UNICEF Moldova, 20.02.2019) *„Evaluarea eficienței și eficacității Direcției Municipale pentru Protecția Drepturilor Copilului Chișinău”,* informațiile și datele prezentate de subdiviziunile DGPDC, sursele secundare privind situația din acest domeniu produse de organizațiile specializate în domeniu. Proiectul Planului de acțiuni a fost discutat în cadrul ședințelor grupului de lucru și consultat cu Ministerul Sănătății, Protecției Sociale și Familiei, organizații de expertiză din societatea civilă și prestatorii de servicii sociale, experții din domeniu. |
| **Principalele prevederi ale proiectului și evidențierea elementelor noi** |
| ***Sistemul de protecție a copilului*** este definit de UNICEF drept setul de legi, politici, reglementări și servicii necesare în toate sectoarele sociale (în special bunăstarea socială, educația, sănătatea, securitatea și justiția) pentru a sprijini prevenirea și reacția la riscurile legate de protecție. La nivel de prevenție, obiectivul Sistemului de protecție a copilului include sprijinirea și consolidarea familiilor pentru re ***Protecția copilului*** în accepțiunea art.19 din Convenția ONU cu privire la drepturile copilului reprezintă protecția copiilor împotriva violenței, exploatării, abuzurilor și neglijenței atât în familie, cât  și în afara căminului. |
| Planul de acțiuni este elaborat în scopul implementării Strategieimunicipale pentru protecția drepturilor copilului 2020 – 2025 și în contextul reformării sistemului de protecție a copilului din Republica Moldova, alinierii acestuia la standardele şi angajamentele europene și internaționale, necesității concentrării eforturilor pe structuri integrate de prevenire și identificare timpurie a situațiilor de risc pentru copii și, respectiv consolidării capacităților de intervenție și asistență la nivel comunitar, dezvoltării și implementării unor mecanisme eficiente de analiză a necesităților și planificare a activităților de dezvoltare a serviciilor sociale pentru copii.  ***Finalitățile urmărite:*** implementarea Strategiei,informarea, sensibilizarea și educarea societății asupra protecției drepturilor copilului, îmbunătățirea mecanismului intersectorial municipal de cooperare pentru identificarea, evaluarea, referirea, asistența și monitorizarea copiilor victime și potențiale victime ale violenței, neglijării, exploatării și traficului.  Strategia aprobată enunță 4 priorități de bază:  1) Prevenirea și combaterea violenței, exploatării și traficului de copii în toate mediile;  2) Prevenirea și combaterea excluziunii sociale a grupurilor vulnerabile/subreprezentate;  3) Asigurarea și consolidarea familiei;  4) Consolidarea sistemului municipal de protecție a copilului cu obiectivele specifice corespunzătoare.  Planul de acțiuni include obiectivele generale și obiectivele specifice stabilite în Strategia municipală. Planul de acțiuni setează o serie de indicatori de impact asupra beneficiarilor (familiei și copiilor) raportate la fiecare din obiectivele generale. Indicatorii de impact specifică și direcționează realizarea obiectivelor generale. Realizarea obiectivelor specifice este măsurată de indicatorii corespunzători, care expun schimbări instituționale necesare. Realizarea acțiunilor, stabilită de Strategia, este măsurată prin intermediul indicatorilor de acțiune, fie că prin intermediul indicatorilor cantitativi sau calitativi sau combinația acestora.  Planul elaborează și detailează acțiunile prin intermediul activităților (subacțiunilor) pentru care sunt prevăzuți termenii de realizare, instituția responsabilă, partenerii de realizare și modalitățile de finanțare. Costul realizării activităților este estimat financiar cu posibilă finanțare din sursele publice municipale și sursele externe care urmează a fi atrase prin investițiile și contribuțiile nerambursabile sau proiectele comune cu diferiți actori.  La obiectivul general *1) Prevenirea și combaterea violenței, exploatării și traficului de copii în toate mediile* printre principalele acțiuni se enumeră:   * Desfășurarea cercetării interdisciplinare privind cauzele, factorii de risc și consecințele violenței, exploatării și traficului de copii, inclusiv, risc corupțional (1.1.1.1). * Modernizarea sistemului de înregistrare, evidență și sistematizare privind incidența violenței, exploatării și traficului în mun. Chișinău, inclusiv dezvoltarea platformei TIC (1.1.1.4). * Realizarea campaniei de informare anuale pentru copii prin intermediul rețelelor de socializare (1.1.2.1). * Adaptarea curriculei școlare, materialelor educaționale (pentru profesori și elevi) din perspectiva drepturilor omului pentru profesioniștii din domeniul educației și asistenței sociale (1.1.3.1). * Implementarea programei de abilităților de viață independentă în formatul online și în mediul școlar și formarea grupului de formatori din rândul copiilor, tinerilor și cadrului didactic (1.1.4.3). * Perfecționarea mecanismului de colaborare dintre instituțiile relevante educaționale, sociale, medicale şi de drept în vederea raportării şi abordării eficiente a cazurilor de violență (1.2.1.1). * Adoptarea Hotărârii CMC privind implementarea politicii interne privind examinare a plângerilor din partea copiilor în cadrul instituțiilor publice și recomandarea pentru sectorul privat (1.2.3.3). * Consolidarea serviciilor juridice în cadrul direcțiilor de sector (implementarea hotărârii CMC) în sprijinul copiilor (1.2.4.3). * Consolidarea capacităților și calității serviciilor psihologice individuale (telepsihologie, instrumente de evaluare), în baza proiectului Metodologiei de evaluare psihologica a copiilor supuși violentei (1.2.4.8).   Dacă toate acțiunile și activitățile din cadrul acestui obiectiv vor fi realizate atunci:   * Incidența situațiilor de risc asupra copiilor se va reduce semnificativ (de cel puțin 2 ori comparativ cu situația actuală); * Toate cazurile de violență, exploatare și trafic vor fi referite și captate de sistemul de protecție, prevenire și reabilitare; * Incidența cazurilor revictimizării se vor reduce semnificativ (de cel puțin 2 ori comparativ cu situația actuală).   La obiectivul general  *2) Prevenirea și combaterea excluziunii sociale a grupurilor vulnerabile /subreprezentate printre principalele acțiuni* se enumeră:   * Evaluarea factorilor contribuitoare la excluziunea accesului la educație asupra tuturor categoriilor (dizabilități, de stradă, plasament de urgență, în detenție etc.) în mun. Chișinău, inclusiv realizarea dreptului la educație a acestor categorii (2.1.1.1). * Consolidarea și extinderea serviciilor individuale pentru copii cu dizabilități. Activități de reabilitare, socializare. Dezvoltarea programelor și serviciilor de suport școlar în cadrul Serviciului social Centrul de reabilitare pentru copiii cu dizabilități „Atenție” (2.1.2.3). * Elaborarea programului de orientare profesională pentru absolvenții școlii gimnaziale și liceale bazate pe testarea și evaluarea aptitudinilor individuale și necesitățile pieței de muncă pentru următorii ani și decenii (2.1.3.1). * Reparația și dotarea Centrelor Comunitare pentru Copii și Tineri cu prestarea serviciilor de participare, leadership și dezvoltarea profesională a tinerilor, dezvoltarea și consolidarea Serviciului social Centrul de reabilitare pentru copiii cu dizabilități „Casa Speranței” (2.1.4.3). * Elaborarea Regulamentului si Instituirea Consiliului Consultativ al Copiilor format dintr-un grup de 15 - 20 de copii. Susținerea funcționării Consiliului. (2.2.2.5). * Elaborarea și adoptarea hotărârii CMC privind implicarea, consultarea și participarea copiilor și tinerilor în procesele decizionale relevante (2.2.31).   Dacă toate acțiunile și activitățile din cadrul acestui obiectiv vor fi realizate atunci:   * Toți copiii și tinerii în situații vulnerabile vor fi încadrați în procesul educațional, tuturor li se va oferi consiliere și ghidare în carieră. * Incidența comportamentului antisocial se va reduce în jumătate, urmare a formării deprinderilor de viață. * Participarea copiilor și tinerilor în procesul decizional va crește semnificativ.   La obiectivul general *3) Asigurarea și consolidarea familiei* printre principalele acțiuni se enumeră:   * Elaborarea metodologiei pentru identificarea factorilor generatori (inclusiv metode folosite), evaluarea riscurilor fenomenului copiilor rămași fără ocrotire părintească (3.1.1.1). * Evaluarea primară/complexă a familiei în vederea prevenirii instituționalizării copiilor (3.1.1.6). * Reparația, dotarea și modernizarea Serviciului social Centrul de plasament pentru copii separați de părinți „Lumina” (str. I. Soroceanu, 73), Centrului de plasament „Teritoriul Adolescenței”, Serviciului social Centrul „Copilărie, Adolescență și Familie”, Serviciul social Centrul de reabilitare pentru copiii cu dizabilități „Casa Speranței” (3.1.2.13-17). * Extinderea serviciului social de îngrijire la domiciliu pentru copii cu dizabilități, inclusiv dotarea cu echipamente necesare de îngrijire de împrumut (3.1.3.5). * Consolidarea centrului specializat de intervenții timpurii și de reabilitare a copiilor cu dizabilități și tulburări de dezvoltare (3.1.3.8). * Consolidarea Comisiei Copilului aflat in dificultate ca entitate independenta decizională (de DMPDC, DGETS) (3.2.1.7). * Operaționalizarea sistemului unic de management de caz electronic în cadrul sistemului de gestionare a serviciilor de îngrijire alternativă și dotarea cu necesitățile tehnice (3.2.2.2). * Fortificarea Comisiei municipale a copilului aflat în dificultate prin suplinirea secretariatului, resurselor de expertiză (3.2.3.3). * Evaluarea situației copiilor din serviciile sociale: Casă Comunitară, Centre de plasament (7-17 ani), Gimnaziul - internat nr. 3 şi specialiștii ATL, ședințele echipei multidisciplinare (3.2.4.1). * Întocmirea planurilor individualizate de asistență a copiilor aflați în instituțiile rezidențiale. Acordarea suportului informațional, umanitar și financiar familiilor cu copii reintegrați. (3.2.4.7). * Crearea și pilotarea a cel puțin 2 servicii noi de îngrijire de tip familial pentru copii cu dizabilități din mun. Chișinău, inclusiv costificarea, mecanismul de implementare și gestionare (3.2.5.2). * Elaborarea și pilotarea programelor de viața independentă pentru fiecare forma actuală de îngrijire alternativă (cel puțin 3) (3.3.1.2).   Dacă toate acțiunile și activitățile din cadrul acestui obiectiv vor fi realizate atunci:   * Se va asigura o percepție mai bună asupra calității serviciilor oferite familiilor și copiilor aflați în situație de risc * Nici un copil nu va ajunge în sistemul rezidențial, în afara situației excepționale. |
| **Fundamentarea economico - financiară** |
| Calculele economico-financiare pe marginea proiectului se anexează. |
| **Avizarea și consultarea publică a proiectului** |
| În scopul respectării prevederilor Legii nr. 239 din 13.11.2008 „Privind transparența în procesul decizional”, Direcția Generală pentru Protecția Drepturilor Copilului a Consiliului municipal Chişinău, la data de \_\_\_\_\_\_\_\_\_\_\_\_\_, a plasat anunțul pentru consultare publică pe pagina web a Primăriei municipiului Chișinău. |

Irina CALESTRU**,**

Șef adjunct interimar al DMPDC

Ex. Vera Pșeneac (022) 24 15 20

|  |  |
| --- | --- |
|  |  |